**Zápis z Výročnej členskej schôdze Bobtail & Bearded collie klubu 12.3.2022 v Bratislave**

Prítomní: podľa prezenčnej listiny

Prítomných členov klubu na schôdzi privítala predsedníčka klubu Ing. Bilá.

Konštatovala, že pozvánky boli členom klubu doručené už 5 týždňov pred konaním schôdze ale napriek tomu sa veľmi veľa členov ospravedlnilo z účasti.

Oboznámila všetkých s programom zasadnutia:

1. Otvorenie
2. Voľba mandátovej, návrhovej a volebnej komisie
3. Správa predsedkyne klubu
4. Správa ekonómky klubu
5. Správa poradkyne chovu
6. Zmena Chovateľského poriadku BBCK
7. Úprava cenníka poplatkov
8. Voľby členov výboru, disciplinárnej komisie, kontrolóra klubu a delegáta do KR SPZ
9. Rôzne, diskusia

10.Záver

K programu neboli pripomienky.

Za zapisovateľku navrhla p. Pilnú Moniku a za overovateľa zápisu pani Fülleovú Máriu.

**Uznesenie č. 1/2022**

VČS schvaľuje program schôdze, zapisovateľku p. Pilnú Moniku a overovateľku p. Fülleovú Máriu.

**Voľba mandátovej, návrhovej a volebnej komisie**

Za členov návrhovej komisie boli zvolení Bilá Katarína, Fülleová Mária - predseda a Pilná Monika. Za členov mandátovej a volebnej komisie boli zvolení Jambor Ľuboš – predseda, Muránska Ľubica a Pilný Peter.

**Uznesenie č. 2/2022**

VČS schvaľuje zloženie komisií:

* návrhová: Bilá Katarína, Fülleová Mária - predseda a Pilná Monika
* mandátová a volebná komisia: Jambor Ľuboš – predseda, Muránska Ľubica a Pilný Peter

**Správa predsedkyne klubu**

Predsedkyňa klubu v krátkosti zhodnotila rok 2022 a s poľutovaním konštatovala nízky záujem členov zapojiť sa do činnosti klubu.

**Uznesenie č. 3/2022**

VČS berie na vedomie správu poradkyne chovu.

**Správa ekonómky klubu**

Správu podala ekonómka klubu p. Fülleová Mária. Informovala o stavoch v pokladni a na účte k 1.1.2021 a 31.12.2021. Príjmy klubu za rok 2021 boli 4175,12€ a výdaje 3033,73€. Správa tvorí prílohu zápisu.

**Uznesenie č. 4/2022**

VČS berie na vedomie správu ekonómky klubu p. Fülleovej Márie.

**Správa poradkyne chovu**

V roku 2020 bolo u Bearded collií odchovaných 9 šteniat (z toho 4 psy a 5 súk). Exportovalo sa 8 šteniat. Uchovnené boli 2 suky a 1 pes.

U bobtailov bol v roku 2020 odchovaný 1 vrh. Spolu sa narodilo 5 šteniat (z toho 3 suky a 1 pes). Exportovali sa 3 šteňatá. A tiež sa k nám importovalo 1 šteňa z CZ.

Uchovnených boli až 4 nádejné jedince (3suky a 1 pes).

V roku 2021 boli u Bearded collií odchované 3 vrhy, kde sa narodilo spolu 10 šteniat (1 pes a 9 súk).

Exportovalo sa 8 šteniat, a jedno bolo dovezené z CZ.

U bobtailov bol tento rok rekordný. Boli odchované až 3 vrhy kde sa narodilo dohromady 13 šteniat (4 psi a 9 súk). K tomuto úspešnému počtu sa podarilo importovať 2 šteňatá z CZ a FR.

Rok 2022 je len na začiatku ale už máme odchovaný jeden vrh u Bearded collií s počtom šteniat 3 (1pes a 2 suky) a boli vydane 2 pripúšťacie povolenia.

**Uznesenie č. 5/2022**

VČS berie na vedomie správu poradkyne chovu.

**Zmena Chovateľského poriadku BBCK**

Chovateľský poriadok bol upravený v zmysle úprav chovateľského poriadku v časti Umelé oplodnenie a v podmienkach pre priznanie chovnej spôsobilosti – genetické testy. Materiál tvorí prílohu zápisu.

Platnosť: ihneď

**Uznesenie č. 6/2022**

VČS schvaľuje nové znenie Chovateľského poriadku BBCK. Platnosť ihneď.

**Úprava cenníka poplatkov**

Výbor navrhol zvýšenie klubových poplatkov, nakoľko náklady na činnosť klubu ale aj na organizáciu akcií neustále stúpajú a už dávno presahujú príjmy klubu. Zároveň bolo navrhnuté zrušenie zvýhodneného členského príspevku člena rodiny. Nakoľko už boli zverejnené propozície s výstavnými poplatkami na KV 14.5.2022 v Lipovom, na túto výstavu sa nový cenník ešte nevzťahuje. Materiál tvorí prílohu zápisu.

Platnosť: ihneď

**Uznesenie č. 7/2022**

VČS schvaľuje nový cenník poplatkov BBCK. Platnosť ihneď.

**Voľby členov výboru, disciplinárnej komisie, kontrolóra klubu a delegáta do KR SPZ**

Za členky výboru boli opäť navrhnuté: Ing. Katarína Bilá, Eleonóra Jamborová a Monika Pilná. Neboli žiadni protikandidáti.

Za ekonóma klubu bola opätovne navrhnutá pani Mária Fülleová. Žiaden protikandidát.

Za členov Disciplinárnej komisie boli opätovne navrhnutí: Blanka Pásztó, Erika Bencsíková a Ľuboš Jambor. Žiadni protikandidáti.

Za kontrolóra klubu bola opätovne navrhnutá pani Laura Hanáková. Žiaden protikandidát.

Za delegáta na konferenciu Kynologickej rady bola navrhnutá Monika Pilná. Žiaden protikandidát.

Za poradcu chovu bola opäť navrhnutá Ing. Katarína Bilá. Žiaden protikandidát.

Mandátová a volebná komisia konštatovala, že voľby prebehli v poriadku.

**Uznesenie č. 8/2022**

VČS schvaľuje členky výboru klubu Ing. Katarína Bilá, Eleonóra Jamborová a Monika Pilná.

VČS schvaľuje ekonóma klubu pani Máriu Fülleovú.

VČS schvaľuje členov Disciplinárnej komisie Blanka Pásztó, Erika Bencsíková a Ľuboš Jambor.

VČS schvaľuje za kontrolóra klubu pani Lauru Hanákovú.

VČS schvaľuje ako delegáta na konferenciu Kynologickej rady Moniku Pilnú.

VČS schvaľuje za poradcu chovu Ing. Katarínu Bilú.

**Rôzne, diskusia**

Pani Pilná predniesla rekapituláciu a zhodnotenie činnosti výboru za 6 rokov od vzniku klubu:

*Náš klub vznikol na základe potreby odbremenenia majiteľov a chovateľov našich plemien od neustálych problémov chovateľov Border collie.*

*Činnosť sme zahájili od roku 2016. Sme síce malý klub ale som toho názoru, že sme odviedli veľký kus práce.*

*Každoročne sme zorganizovali dve výstavy – klubovú a špeciálnu a kvôli situácii, ktorá bola spôsobená pandemiou corony sme jubilejnú výstavu, ktorá sa mala konať pri príležitosti 5. Výročia založenia klubu v roku 2020, zorganizovali až v roku 2021. Snažili sme sa, pokiaľ nám to situácia umožňovala, pozývať rozhodcov takpovediac špecialistov. Aj v tomto roku máme pozvaných zahraničných rozhodcov zvučných mien – pána Kevina Younga z Anglicka na kv a pani Tarju Lofman z Finska (kennel Lawnlake) na sv. Som toho názoru, že výstavy boli organizované na vysokej úrovni, o čom svedčia aj slová chvály od rozhodcov, ktorí na týchto výstavách posudzovali.*

*Až do corony sme vydávali aj klubový klebetník, ktorý obsahoval výsledky z výstav a rôzne dôležité informácie. Plánujeme v jeho vydávaní ďalej pokračovať.*

*Snažíme sa odmeniť vás za priazeň klubu drobnými prezentami na akciách a vianočnými darčekmi.*

*Úprimne povedané klubu chýbajú sponzori. Ja-M. Pilná a Katka Bilá prispievame niekoľkými sto € na organizovanie každej výstavy. Manželia Jamborovi sponzorujú pitný režim a sladkosti na akciách, na niektorých výstavách zakúpili množstvo nádherných hračiek. Naposledy v septembri prispel hračkami aj pán Radič. Rada by som preto oslovila všetkých členov s prosbou o sponzoring, či už formou finančných príspevkov alebo zabezpečením sponzora. Aj navýšenie výstavného poplatku trebárs aspoň o 10€ pomôže. Idú na nás ťažké časy a neradi by sme, aby sme boli prinútení znížiť úroveň klubových akcií z dôvodu finančnej tiesne.*

*Ešte by som rada spomenula finančnú situáciu klubu. Na začiatku - 1.1.2016 sme mali na účte a v pokladni 3431,53€ a k 28.2.2022 máme na účte a v pokladni 5610,11€. Čo je plus 2178,58€ a to napriek pekným výstavám a všetkým prezentom, ktoré členovi obdržali. Myslím si, že je to vynikajúci výsledok.*

*Je len na vás, ako našu prácu od vzniku klubu zhodnotíte.*

Žiadne ďalšie príspevky.

**Záver**

Predsedníčka klubu Ing. Bilá poďakovala prítomným za účasť a popriala šťastnú cestu domov.

Zapísala:

Monika Pilná

Overovateľ:

Mária Fülleová

Predsedkyňa klubu:

Ing. Katarína Bilá